钦定古今图书集成/明伦汇编/氏族典/第378卷 > 孔戢
## 钦定古今图书集成/明伦汇编/氏族典/第378卷 > 孔戢

按《唐书孔巢父传》：“巢父从子戢，字方举。父死难，诏与
一子官，补修武尉，不受，以让其兄戡。擢明经书判高
等，为校书郎、阳翟尉。累迁殿中侍御史，分司东都，转
侍御史、库部员外郎，拜京兆少尹，再迁湖南观察使，
召授右散骑常侍，京兆尹。岁旱，戢躬祠曲江池，一夕
大澍，帝悦，诏兼御史大夫。卒赠工部尚书。”